Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 23/12/8811	Trebišov, 26.7.2013
EEČ : 2-69-381-2013

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry XXXXX
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 21.6.2012, spisová značka 2 Pv 23/12/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 21.6.2012, spisová značka 2 Pv 23/12/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v XXXXX sp. zn. 2 Pv 23/12 zo dňa 21.06.2012, ktoré nadobudlo právoplatnosť  30.06.2012, bolo podmienečne zastavené trestné stíhanie obvinenej ml. XXXXX, ktorej bola určená skúšobná doba v trvaní 12 (dvanásť) mesiacov,  ktorá uplynula dňom 30.06.2013.

Po uplynutí skúšobnej doby podľa § 217 ods. 1 Tr. por. prokurátor zisťoval, či sa obvinená v priebehu skúšobnej doby osvedčila. Zo zadovážených dokladov, najmä  správy z  Obvodného úradu v XXXXX Odboru všeobecnej vnútornej správy, Okresného riaditeľstva PZ v XXXXX charakteristiky z miesta bydliska, správy Úradu práce, sociálnych vecí a rodiny XXXXX, ako aj odpisu z registra trestov zistil, že obvinená v priebehu skúšobnej doby viedla riadny život a nedopustila sa žiadnej inej trestnej činnosti.

	Preto som v súlade s ustanovením § 217 ods. l Tr. por. rozhodol, že sa osvedčila.

Právoplatnosťou uznesenia o tom, že sa obvinení osvedčili, nastávajú účinky zastavenia trestného stíhania podľa § 9 ods. 1 písm. e Tr. por. 

Poučenie:
Proti tomuto uzneseniu je prípustná sťažnosť, ktorú je možné podať do 3 dní  od  jeho oznámenia na    tunajšej prokuratúre. Sťažnosť má odkladný účinok / § 217 ods.3 Tr. por./

JUDr. Miroslav Kohan
prokurátor